Klientų identifikavimas
Ką pateikti pagal kreipimosi būdą
PAGRINDINĖ TAISYKLĖ
Teikiant su asmens duomenimis susijusią informaciją, taikome asmenų identifikavimo tvarką, padedančią įsitikinti, ar dėl asmeninės informacijos kreipiasi tas asmuo, kuris turi teisę ją žinoti. Tinkamai neidentifikavus besikreipiančio asmens, informacija apie paraiškos ir kitų dokumentų vertinimo eigą, patikrinimų rezultatus, mokėtinas ar išmokėtas sumas bei kita asmeninė informacija neteikiama.
JEI ASMENS TINKAMAI IDENTIFIKUOTI NEPAVYKSTA
Su asmens duomenimis susijusi informacija neteikiama.
1. Atvykus arba konsultuojantis „Microsoft Teams“ programa
PATEIKITE VIENĄ ASMENS TAPATYBĘ PATVIRTINANTĮ DOKUMENTĄ
pasą;
asmens tapatybės kortelę;
vairuotojo pažymėjimą.
2. Elektroniniu paštu - kai klausimas nepatvirtintas parašu
VISADA PATEIKITE
vardą, pavardę (juridinio asmens atveju - juridinio asmens pavadinimą)
IR PAPILDOMAI - VIENĄ IŠ ŠIŲ DUOMENŲ
pareiškėjo žemės ūkio valdos arba paraiškos numerį;
pareiškėjo ID numerį (galima rasti informaciniame portale);
keturis paskutinius asmens kodo skaičius.
SVARBU 
Kai klausimas siunčiamas paprastu, kvalifikuotu elektroniniu parašu nepatvirtintu el. laišku, elektroninis paštas nelaikomas saugia išsamios asmeninės informacijos teikimo priemone. Todėl neteikiama informacija apie konkrečias mokėtinas arba išmokėtas sumas, išsami informacija apie patikrų rezultatus, pritaikytas sankcijas, paramos sumažinimo arba neskyrimo priežastis ir kita išsami informacija apie paraiškas.
Jei reikia tokios informacijos, kreipkitės kvalifikuotu elektroniniu parašu patvirtintu el. laišku, paklausimą siųskite paštu, kreipkitės telefonu arba atvykite.


Klientų identifikavimas telefonu
Kai kreipiasi pats fizinis / juridinis asmuo arba įgaliotas asmuo.
3. Telefonu - fizinis / juridinis asmuo
VISADA PATEIKITE
vardą, pavardę (juridinio asmens atveju - juridinio asmens pavadinimą)
IR PAPILDOMAI - VIENĄ IŠ ŠIŲ DUOMENŲ
žemės ūkio valdos arba paraiškos numerį;
pareiškėjo ID numerį (galima rasti informaciniame portale);
keturis paskutinius asmens kodo skaičius.
SVARBU
Telefono numeris, iš kurio skambinama, turi sutapti su paraiškoje, dėl kurios norima gauti informaciją, nurodytu telefono numeriu.
JURIDINIO ASMENS ATVEJU
Jeigu nėra pateiktas įgaliojimas, suteikiantis teisę duomenis gauti kitam asmeniui, informacija teikiama tik juridinio asmens vadovui.
4. Telefonu - įgaliotas asmuo
ĮGALIOTAS ASMUO NURODO
vardą, pavardę (juridinio asmens atveju - juridinio asmens pavadinimą);
įgaliojimo numerį;
notaro biuro numerį - tik fizinių asmenų atveju.
VISADA PATEIKITE
pareiškėjo / paramos gavėjo vardą, pavardę (juridinio asmens atveju - juridinio asmens pavadinimą);
IR PAPILDOMAI - VIENĄ IŠ ŠIŲ DUOMENŲ
pareiškėjo žemės ūkio valdos arba paraiškos numerį;
pareiškėjo ID numerį (galima rasti informaciniame portale);
keturis paskutinius asmens kodo skaičius


Klientų identifikavimas telefonu
Kai kreipiasi konsultavimo paslaugas teikiantis asmuo.
5. Telefonu - konsultavimo paslaugas teikiantis asmuo
IDENTIFIKAVIMUI TIKRINAMI DU DUOMENYS
konsultanto vardas, pavardė (juridinio asmens atveju - juridinio asmens pavadinimas);
telefono numeris, iš kurio skambinama.
KUR TURI BŪTI NURODYTI ŠIE DUOMENYS
Konsultanto vardas, pavardė (juridinio asmens atveju - juridinio asmens pavadinimas) ir telefono numeris turi būti nurodyti:
· paraiškoje;
· arba sutikime dėl informacijos teikimo;
· arba paslaugų sutartyje, sudarytoje tarp konsultanto ir pareiškėjo / paramos gavėjo.
BŪTINAS DUOMENŲ SUTAPIMAS
Besikreipiančio konsultanto vardas, pavardė ir telefono numeris, iš kurio skambinama, turi sutapti su bent viename iš aukščiau nurodytų dokumentų pateiktais duomenimis. Jei dokumente nurodytas tik juridinio asmens pavadinimas, informacija teikiama tik įmonės vadovui.
JEIGU PATEIKTAS ĮGALIOJIMAS
Jeigu pateiktas įgaliojimas dėl konsultanto atstovavimo savo klientui, duomenys tikrinami taip pat, kaip įgalioto asmens atveju.
KADA INFORMACIJA NETEIKIAMA
jei nei paraiškoje, nei sutikime, nei paslaugų teikimo sutartyje nenurodytas konsultanto telefono numeris;
arba jei pateikta tik paslaugų teikimo sutartis, kurioje nurodyta, kad paslauga yra tik paraiškos parengimas.
